A BIZOTTSÁG 1804/2005/EK RENDELETE
(2005. november 3.)
a tagállami halfogásokra vonatkozó információk feljegyzésére vonatkozó részletes szabályok megállapításáról szóló 2807/83/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 22. cikke (3) bekezdésére,
mivel:
(1)
Az egyes közösségi halászati területekre és erőforrásokra vonatkozó halászati erőkifejtések irányításáról, a 2847/93/EGK rendelet módosításáról, valamint a 685/95/EK és a 2027/95/EK rendelet hatályon kívül helyezéséről szóló, 2003. november 4-i 1954/2003/EK tanácsi rendelet (2) megállapítja a nyugati vizeken folytatott halászati erőkifejtés irányításával kapcsolatos rendszer kritériumait és eljárásait.
(2)
A bizonyos halászati területekre és a halászatra vonatkozó éves halászati erőkifejtés felső határának meghatározásáról szóló, 2004. július 19-i 1415/2004/EK tanácsi rendelet (3) valamennyi tagállam számára, illetve minden, az 1954/2003/EK rendelet 3. és 6. cikkében meghatározott terület és halászat tekintetében megállapítja a maximális éves halászati erőkifejtést.
(3)
A tagállami halfogásokra vonatkozó információk feljegyzésére vonatkozó részletes szabályok megállapításáról szóló, 1983. szeptember 22-i 2807/83/EGK bizottsági rendelet (4) a nyugati vizek tekintetében már nincs összhangban az 1954/2003/EK és az 1415/2004/EK rendelettel. Ezért a 2807/83/EGK rendelet VIa. mellékletét módosítani kell oly módon, hogy az tükrözze az új szabályokat.
(4)
Az 1997. április 24-i 779/97/EK tanácsi rendelet (5) szabályokat vezetett be a Balti-tengeren folyó halászati erőkifejtés irányítására. A Balti-tengeren folytatott halászati erőkifejtés feljegyzésére vonatkozó meglévő kötelezettségeknek hatályban kell maradniuk.
(5)
Az e határozatban előírt intézkedések összhangban vannak a Halászati és Akvakultúraágazati Irányítóbizottság véleményével,
ELFOGADTA EZT A RENDELETET:
1. cikk
A 2807/83/EGK rendelet VIa. mellékletének helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. november 3-án.